32003R2275
L 336/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2275/2003 НА КОМИСИЯТА
от 22 декември 2003 година
за допълване на приложението към Регламент (ЕО) № 2400/96 за вписването на определени означения в „Регистър на защитените наименования за произход и защитените географски указания“ (Spressa delle Giudicarie)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 806/2003 на Комисията (2), и по-специално член 6, параграфи 3 и 4 от него,
като има предвид, че:
(1)
В съответствие с член 5 от Регламент (ЕИО) № 2081/92, Италия е изпратила до Комисията заявка за регистрация на означението „Spressa delle Giudicarie“ като наименование за произход.
(2)
В съответствие с член 6, параграф 1 от въпросния регламент е установено, че заявката отговаря на всички посочени в този регламент изисквания и в частност, че тя съдържа цялата информация, която се изисква съгласно член 4 от регламента.
(3)
Няма изпратено до Комисията възражение в съответствие с член 7 от Регламент (ЕИО) № 2081/92, след публикуването в Официален вестник на Европейския съюз (3) на означението, посочено в приложението към настоящия регламент.
(4)
Следователно това означение трябва да бъде вписано в „Регистър на защитените наименования за произход и защитените географски указания“ и по този начин да се ползва с правна закрила в цялата Общност като защитено наименование за произход.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 2206/2003 (5).
ПРИЕ НАСТОЯЩИЯ РЕГЛАМЕНТ:
Член 1
Означението, посочено в приложението към настоящия регламент, се добавя в приложението към Регламент (ЕО) № 2400/96 и се вписва като защитено наименование за произход (ЗНП) в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2003 година.